Tänavu 20. sünnipäeva pidav Linnaleht tegi 2004. aasta jaanuaris pikema intervjuu kaks aastat hiljem Eesti presidendiks saanud Toomas Hendrik Ilvese toonase elukaaslase ja hilisema abikaasa Evelin Int Lambotiga.
Nende laps Kadri Keiu oli saanud just üheaastaseks ja Evelin kiitis toona väga oma mehe suhtumist lapsesse. „Mis lapsehoidmist puudutab, siis kuulen iga paari kuu tagant ettepanekut, et äkki läheks hoopis mina tööle ning tema jääb koju last ja talu kantseldama. Tema mitu Euroopa tipp-poliitikuist sõpra olla seda teinud, kui neljakümnendais taas isaks said. Nii et laps on piisav põhjus karjäärist loobumiseks ka meestel, muide,” rääkis Evelin intervjuus Ada Maltsevale.
Linnaleht, 16. jaanuar 2004
Toomas Hendrik Ilves ja tema praegune abikaasa Ieva Ilves said mullu 28. novembril poja, kellele panid nimeks Hans Hendrik Ilves. Seega on Toomas Hendrikul võimalik täita nüüd üks oma unistustest ja jääda isapuhkusele.